stanford-oval/wikipedia huggingface dataset:
วัดเวตวันธรรมาวาส

| วัดเวตวันธรรมาวาส |
| --- | --- |


ชื่อสามัญ: วัดเวตวันธรรมาวาส, วัดเชิงหวาย, วัดเซิงหวาย
ที่ตั้ง: เลขที่ 17/4 ซอยกรุงเทพฯ-นนทบุรี 21 ถนนกรุงเทพฯ-นนทบุรี แขวงบางซื่อ เขตบางซื่อ กรุงเทพมหานคร 10800
ประเภท: วัดราษฎร์
นิกาย: มหานิกาย
พระประธาน: หลวงพ่อสัมฤทธิ์
 สถานีย่อยพระพุทธศาสนา
วัดเวตวันธรรมาวาส เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางซื่อ เขตบางซื่อ กรุงเทพมหานคร
วัดเวตวันธรรมาวาสตั้งวัดเมื่อ พ.ศ. 2326 ได้รับพระราชทานวิสุงคามสีมาเมื่อวันที่ 8 ตุลาคม พ.ศ. 2508 เดิมมีชื่อว่า วัดเชิงหวาย หรือ วัดเซิงหวาย สร้างโดยราษฎรอพยพหลบภัยสงครามจากอยุธยา เพราะมีพระพุทธรูปศิลาทรายฝีมือช่างสมัยอยุธยาอยู่หลายองค์ แต่เดิมวัดตั้งอยู่กลางป่าซึ่งมีต้นหวายอยู่มาก จึงเป็นที่มาของชื่อวัด (เดิม)
วัดมีประเพณีชักพระ โดยจะมีการแห่เรือชักพระและสมโภช หลวงพ่อสัมฤทธิ์ ซึ่งเป็นพระพุทธรูปสำริด ปางมารวิชัย สมัยสุโขทัย สร้างในสมัยรัตนโกสินทร์ตอนต้น หน้าตักกว้าง 7 นิ้ว สูง 12 นิ้ว ไม่ปรากฏปีที่เริ่มแห่ชักพระ แต่คาดว่านานกว่าร้อยกว่าปี แต่เดิมจะชักพระทางน้ำอย่างเดียว แต่ในปัจจุบันมีเส้นทางบกด้วย
ในสมัยที่พระราชนันทาจารย์ดำรงตำแหน่งเจ้าอาวาส ท่านได้มอบที่ดินของวัดเพื่อก่อตั้งโรงเรียนวัดเวตวันธรรมาวาส ต่อมาได้แยกเป็นโรงเรียนอีกแห่ง คือ โรงเรียนศีลาจารพิพัฒน์ซึ่งเป็นโรงเรียนมัธยมศึกษา
รักคำเดียว

| "รักคำเดียว" |
| --- | --- |

เพลงโดยธงไชย แมคอินไตย์ ร่วมกับวงทเวนตีไฟฟ์อาเวอส์
วางจำหน่าย: 1 ธันวาคม พ.ศ. 2558
บันทึกเสียง: พ.ศ. 2558
แนวเพลง: ซินธ์ป็อป ,ป็อปร็อก
ความยาว: 3:14
ค่ายเพลง: ไวท์มิวสิค (จีเอ็มเอ็ม แกรมมี่)
ผู้ประพันธ์เพลง: สมพล รุ่งพาณิชย์ (แหลม)
โปรดิวเซอร์: สมพล รุ่งพาณิชย์ (แหลม)
"รักคำเดียว" เป็นซิงเกิลของ ธงไชย แมคอินไตย์ ร่วมกับวงทเวนตีไฟฟ์อาเวอส์ ในปี พ.ศ. 2558 ประพันธ์เนื้อร้อง-แต่งทำนองโดย สมพล รุ่งพาณิชย์ (แหลม ทเวนตีไฟฟ์อาเวอส์) และเรียบเรียงโดยวงทเวนตีไฟฟ์อาเวอส์ ออกจำหน่ายครั้งแรกในวันที่ 1 ธันวาคม พ.ศ. 2558
เพลงนี้พูดถึงว่า คำว่ารักคำเดียวนั้นพิเศษแค่ไหน แม้จะเป็นคำคำเดียวที่ออกมา เป็นได้ทั้งคำที่ทำให้เรามีความสุข และ อยู่ได้ตลอดไป
การตอบรับ

เพลง "รักคำเดียว" ได้อันดับสูงสุด 19 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100 จากการจัดอันดับของเว็บไซต์ Gmember และติดอันดับสูงสุด 9 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 31 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองวีชาร์ตท็อป 100: 19
จีเอ็มเอ็ม แกรมมี่ จีเมมเบอร์ มิวสิก ท็อปดาวน์โหลด 10: 3

| ชาร์ต (พ> ศ. 2559) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 9
อีเอฟเอ็ม ชาร์ต 94 ท็อป แอรเพลย์: 11
คลิก ไอโคนิค ชาร์ตท็อป 20: 17
ดูเพิ่ม

คอนเสิร์ต รวมวง THONGCHAI concert
วัดศรีโสดา

18°48′51″N 98°56′44″E﻿ / ﻿18.81417°N 98.94556°E﻿ / 18.81417; 98.94556﻿ (วัดศรีโสดา พระอารามหลวง)
| วัดศรีโสดา |
| --- | --- |
ภาพถ่ายทางอากาศของวัดศรีโสดา พระอารามหลวง

ที่ตั้ง:  ตำบลสุเทพ อำเภอเมือง จังหวัดเชียงใหม่
ประเภท: วัดหลวง
นิกาย: มหานิกาย
เจ้าอาวาส: พระธรรมวชิรโกศล (สังวาลย์ พฺรหฺมวณฺโณ ป.ธ.๖)
 สถานีย่อยพระพุทธศาสนา
วัดศรีโสดา พระอารามหลวง เป็นพระอารามหลวงชั้นตรี ชนิดสามัญ สังกัดมหานิกาย ตั้งอยู่ที่บ้านน้ำตกห้วยแก้ว เลขที่ 17 หมู่ 2 ตำบลสุเทพ อำเภอเมืองเชียงใหม่ จังหวัดเชียงใหม่ ทางเข้าวัดอยู่หลังอนุสาวรีย์ครูบาศรีวิชัย บนถนนขึ้นดอยสุเทพ วัดศรีโสดาเป็นวัด 1 ใน 4 วัดที่ครูบาศรีวิชัยสร้างขึ้น โดยท่านได้ตั้งชื่อวัดให้มีความหมายเทียบพระอริยบุคคลในพระพุทธศาสนา 4 ชั้น ได้แก่ วัดโสดาบัน วัดสกิทาคามี วัดอนาคามี และวัดอรหันต์ ต่อมา วัดโสดาบันได้เปลี่ยนชื่อเป็น วัดศรีโสดา ซึ่งไม่ปรากฏหลักฐานว่าเปลี่ยนในสมัยใด แต่สันนิษฐานว่าที่เติมคำว่า "ศรี" มาจากชื่อครูบาศรีวิชัยเพื่อเป็นอนุสรณ์น้อมรำลึกคุณูปการที่ท่านสร้างวัดนี้ขึ้นมา วัดตั้งอยู่ใกล้กับสวนสัตว์เชียงใหม่
ลักษณะเด่นของวัด คือ เป็นวัดที่สถาปนาก่อตั้งโดยครูบาเจ้าศรีวิชัย ในปี พ.ศ. 2477 ช่วงดำเนินการก่อสร้างถนนขึ้นพระธาตุดอยสุเทพ เพื่อเป็นจุดรับบริจาค มีพระประธานอันศักดิ์สิทธิ์ในพระอุโบสถชั้น 2 ที่ก่อสร้างด้วยมือของครูบาเจ้าศรีวิชัย และคณะลูกศิษย์ในยุคนั้นชื่อว่า หลวงพ่อใบโพธิ์ ปัจจุบันวัดเป็นศูนย์บ่มเพาะศาสนทายาท และงานเผยแผ่พระพุทธศาสนาบนดอยให้แก่กลุ่มพี่น้องชาติพันธุ์ชาวเขาเผ่าต่าง ๆ ในพื้นที่ 15 จังหวัดภาคเหนือตอนบน โดยมีพระภิกษุสงฆ์ สามเณร ชาวเขาจำพรรษาภายในวัดไม่ต่ำกว่า 300 รูป ในแต่ละปี และยังเป็นจุดตั้งศูนย์งานเผยแผ่พระพุทธศาสนาบนดอย โครงการพระธรรมจาริกส่วนภูมิภาค มูลนิธิธรรมะห่มดอย และโรงเรียนสมเด็จพระพุทธชินวงศ์
การศึกษา

สามัญศึกษา มัธยมศึกษาปีที่ 1-6
ธรรมศึกษา นักธรรมตรี-เอก
บาลีศึกษา
อุดมศึกษา ปริญญาตรี คณะสังคมศาสตร์และครุศาสตร์
แกลเลอรี

ซุ้มประตูวัดศรีโสดา พระอารามหลวง
พระอุโบสถ วัดศรีโสดา พระอารามหลวง
บันไดนาค บันไดบุญ สู่พระอุโบสถวัดศรีโสดา พระอารามหลวง
ภายในพระอุโบสถวัดศรีโสดา พระอารามหลวง
หลวงพ่อใบโพธิ์ พระประธานที่ศักดิ์สิทธิ์ในพระอุโบสถวัดศรีโสดา พระอารามหลวง ปางมารวิชัย ที่สร้างขึ้นด้วยแรงมือ แรงศรัทธาอันแก่กล้าของครูบาเจ้าศรีวิชัย พร้อมคณะศิษยานุศิษย์
แหล่งข้อมูลอื่น

วัดศรีโสดา
วัดสนามไชย (อำเภอพระนครศรีอยุธยา)

สำหรับวัดสนามไชยแห่งอื่น ดูที่ วัดสนามไชย
| วัดสนามไชย |
| --- | --- |


ที่ตั้ง: ตำบลบ้านป้อม อำเภอพระนครศรีอยุธยา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
เจ้าอาวาส: พระครูปลัดสมบัติ  สิริสุวณฺโณ
 สถานีย่อยพระพุทธศาสนา
วัดสนามไชย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลบ้านป้อม อำเภอพระนครศรีอยุธยา จังหวัดพระนครศรีอยุธยา ปัจจุบันมีพระครูปลัดสมบัติ  สิริสุวณฺโณ ดำรงตำแหน่งเจ้าอาวาส
วัดสนามไชยตั้งวัดเมื่อ พ.ศ. 2100	 ตรงกับสมัยสมเด็จพระมหาจักรพรรดิ ได้รับพระราชทานวิสุงคามสีมาเมื่อ พ.ศ. 2110 ตามประวัติวัดระบุว่าเป็นสถานที่ที่ประกอบพิธีตัดไม้ข่มนามและพิธีโขลนทวารเพื่อเรียกขวัญกำลังใจให้แก่ทหารที่จะทำการรบ
ภายในวัดมีเจดีย์สภาพปรักหักพัง มีรูปปั้นองค์ท้าวเวสสุวรรณ เนื่องจากวัดตั้งอยู่ริมแม่น้ำเจ้าพระยาจึงมีการสร้างเขื่อนป้องกันตลิ่งพัง ซึ่งสร้างมาตั้งแต่ พ.ศ. 2545 เดิมทีตลิ่งแม่น้ำได้พังเข้ามาในที่ดินของวัดเกือบถึงอุโบสถ
รถไฟใต้ดินโลซาน

รถไฟใต้ดินโลซาน เป็นระบบขนส่งมวลชนขนาดใหญ่ในเมืองโลซาน ประเทศสวิตเซอร์แลนด์ ปัจจุบันมีจำนวนสองเส้นทาง สายเอ็ม 1 เป็นเส้นทางรถไฟฟ้ารางเบา สายเอ็ม 2 เป็นเส้นทางรถไฟใต้ดิน เปิดให้บริการเมื่อวันที่ 27 ตุลาคม ค.ศ. 2008
สายเอ็ม 1

รถไฟใต้ดินโลซาน สายเอ็ม 1 เปิดให้บริการวันที่ 24 พฤษภาคม ค.ศ. 1991 ดำเนินการโดยบริษัท Transports publics de la région lausannoise (TL, formerly Tramways Lausannois) เป็นเส้นทางรถไฟฟ้ารางเบา มีระยะทาง 8 km (5 mi) ใช้ระบบทางเดี่ยว
สายเอ็ม 1 > สถานี

| สถานี | ความยาว | ภาพ |
| --- | --- | --- |
| Lausanne-Flon | 479 เมตร |  |
| Vigie | 481 เมตร |  |
| Montelly | 443 เมตร |  |
| Provence | 430 เมตร |  |
| Malley | 422 เมตร |  |
| Bourdonnette | 389 เมตร |  |
| UNIL-Dorigny | 388 เมตร |  |
| UNIL-Mouline | 386 เมตร |  |
| UNIL-Sorge | 391 เมตร |  |
| EPFL | 397 เมตร |  |
| Bassenges | 399 เมตร |  |
| Cerisaie | 398 เมตร |  |
| Crochy | 403 เมตร |  |
| Epenex | 410 เมตร |  |
| Renens CFF | 404 เมตร |  |
สายเอ็ม 2

รถไฟใต้ดินโลซาน สายเอ็ม 2 เป็นเส้นทางที่ 2 ของรถไฟใต้ดินโลซาน ระบบรถไฟใต้ดิน
รถไฟใต้ดินโลซาน สายเอ็ม 2
รถไฟใต้ดินโลซาน สายเอ็ม 2 ขณะทำการก่อสร้าง
สถานี Lausanne Gare
รางรถไฟฟ้าที่สถานี Ouchy
สายเอ็ม 2 > สถานี

| สถานี | ความยาวสถานี | สถานะ | ประเภท | เวลาจอด |
| --- | --- | --- | --- | --- |
| Ouchy | 373 เมตร (1,224 ฟุต) | มีอยู่ก่อนแล้ว | Outdoors | 70" |
| Jordils | 392 เมตร (1,286 ฟุต) | มีอยู่ก่อนแล้ว | Outdoors | 25" |
| Délices | 408 เมตร (1,339 ฟุต) | เพิ่มเติม | Indoors | 25" |
| Montriond | 420 เมตร (1,378 ฟุต) | ยกเลิก | Outdoors | - |
| Grancy | 425 เมตร (1,394 ฟุต) | เพิ่มเติม | Outdoors | 25" |
| Lausanne railway station | 451 เมตร (1,480 ฟุต) | มีอยู่ก่อนแล้ว | ใต้ดิน | 35" |
| Lausanne-Flon | 473 เมตร (1,552 ฟุต) | มีอยู่ก่อนแล้ว | ใต้ดิน | 35" |
| Riponne - Maurice Béjart | 492 เมตร (1,614 ฟุต) | เพิ่มเติม | ใต้ดิน | 35" |
| Bessières | 500 เมตร (1,640 ฟุต) | เพิ่มเติม | ใต้ดิน | 25" |
| Ours | 517 เมตร (1,696 ฟุต) | เพิ่มเติม | ใต้ดิน | 35" |
| CHUV | 570 เมตร (1,870 ฟุต) | เพิ่มเติม | ใต้ดิน | 35" |
| La Sallaz | 610 เมตร (2,001 ฟุต) | เพิ่มเติม | Indoors | 35" |
| Fourmi | 651 เมตร (2,136 ฟุต) | เพิ่มเติม | ใต้ดิน | 25" |
| Vennes | 683 เมตร (2,241 ฟุต) | เพิ่มเติม | ใต้ดิน | 25" |
| Les Croisettes | 711 เมตร (2,333 ฟุต) | เพิ่มเติม | ใต้ดิน | 70" |
ดูเพิ่ม

รายชื่อระบบขนส่งมวลชนความเร็วสูง
แหล่งข้อมูลอื่น

(ฝรั่งเศส) Transports Lausannois (TL)
(ฝรั่งเศส) Métro de Lausanne เก็บถาวร 2009-11-24 ที่ เวย์แบ็กแมชชีน
(ฝรั่งเศส) Site non officiel du m2 (Photos, Infos) เก็บถาวร 2014-12-18 ที่ เวย์แบ็กแมชชีน
(อังกฤษ) Métro de Lausanne par Urbanrail เก็บถาวร 2006-12-31 ที่ เวย์แบ็กแมชชีน
(ฝรั่งเศส) Le Lausanne-Ouchy (Photos) เก็บถาวร 2008-06-03 ที่ เวย์แบ็กแมชชีน
(ฝรั่งเศส) LO - Métro Lausanne-Ouchy (Photos) เก็บถาวร 2007-03-11 ที่ เวย์แบ็กแมชชีน
(อังกฤษ) Lausanne-Ouchy
(ฝรั่งเศส) Article sur Jean Perret, père du chemin de fer à crémaillère[ลิงก์เสีย]
(ฝรั่งเศส) galerie www.photos-trains.ch เก็บถาวร 2007-09-27 ที่ เวย์แบ็กแมชชีน
(ฝรั่งเศส) Une petite recherche sur la compagnie du Lausanne-Ouchy et la gare de Sébeillon, par Julien Sansonnens
(ฝรั่งเศส) Carto.Metro : plan détaillé du métro (voies, ateliers,..)
(อังกฤษ) Photogallery of M2 in Lausanne[ลิงก์เสีย]
(อังกฤษ) Métro Lausanne at public-transport.net
วัดมหาวนาราม
ลำดับเจ้าอาวาส

พระมหาราชครูศรีสัทธรรมวงศา พ.ศ. ๒๓๔๓-๒๓๕๐
อาชญาท่านหงษ์ พ.ศ.(ไม่ปรากฏ)
อาชญาท่านสังวาลย์ พ.ศ.(ไม่ปรากฏ)
อาชญาท่านโสม พ.ศ.(ไม่ปรากฏ)
อาชญาท่านพวง พ.ศ.(ไม่ปรากฏ)
อาชญาท่านทอง พ.ศ.(ไม่ปรากฏ)
พระครูเคน     พ.ศ.(ไม่ปรากฏ)
พระครูนวกิจโกศล (นาค ภูริปัญโญ นักธรรมเอก) พ.ศ. ๒๔๖๘-๒๕๒๘
พระเทพกิตติมุนี( สมเกียรติ สมกิตติ ป.ธ.๖) พ.ศ. ๒๕๒๙-๒๕๕๗
พระวชิรกิจโกศล (สุดใจ นิสโสโก ป.ธ.๔) พ.ศ. ๒๕๕๘-ปัจจุบัน
คลังภาพ

พระเจ้าใหญ่อินทร์แปลง
พระเจ้าใหญ่อินทร์แปลง
↑  "เปิดสักการะ พระบรมสารีริกธาตุ - พระอรหันตธาตุ ที่จ.อุบลราชธานี 10-13 มี.ค." กรุงเทพธุรกิจ. 10 มีนาคม 2024. สืบค้นเมื่อ 20 เมษายน 2024.{{cite news}}:  CS1 maint: url-status (ลิงก์)
รักข้ามเส้น

| รักข้ามเส้น |
| --- | --- |
ประเภท: ละครโทรทัศน์
สร้างโดย: บริษัท บีอีซี-เทโร เอ็นเตอร์เทนเม้นท์ จำกัด
เขียนโดย: ฐา-นวดี สถิตยุทธการ
กำกับโดย: ชูศักดิ์ สุธีรธรรม
แสดงนำ: เอกพงศ์ จงเกษกรณ์ พัชรินทร์ จัดกระบวนพล ศรัณย์ แก้วจินดา การัญชิดา คุ้มสุวรรณ
ดนตรีแก่นเรื่องเปิด: เพลง Care   ร้องโดย ฌอน The Begins
ดนตรีแก่นเรื่องปิด: เพลง ฉันดีใจที่มีเธอ   ร้องโดย ใหม่ The Begins
ประเทศแหล่งกำเนิด:  ภาษาไทย
ภาษาต้นฉบับ:  ภาษาไทย
จำนวนตอน: 23 ตอน
ออกอากาศ
เครือข่าย: สถานีโทรทัศน์ไทยทีวีสีช่อง 3
ออกอากาศ: 21 มีนาคม พ.ศ. 2556 – 23 เมษายน พ.ศ. 2556
รักข้ามเส้น เป็นละครของทางไทยทีวีสีช่อง 3 เป็นละครแนวคอมเมดี้ ดราม่า ออกอากาศทุกวันจันทร์ - ศุกร์ เริ่ม 21 มีนาคม 2556 เป็นต้นไป เวลา 18.45 - 20.00 น. ก่อนข่าวในพระราชสำนัก นำแสดงโดย เอกพงศ์ จงเกษกรณ์, พัชรินทร์ จัดกระบวนพล, ศรัณย์ แก้วจินดา, การัญชิดา คุ้มสุวรรณ บทประพันธ์และบทโทรทัศน์โดย ฐา-นวดี สถิตยุทธการ กำกับการแสดงโดย ชูศักดิ์ สุธีรธรรม
นักแสดง

เอกพงศ์ จงเกษกรณ์ รับบท ชาคริต
พัชรินทร์ ศรีวสุภิรมย์ รับบท ฟ้ามุ่ย
ศรัณย์ แก้วจินดา รับบท ฟ้าลั่น
การัญชิดา คุ้มสุวรรณ รับบท ฉัตร
ชนินสิทธิ์ กิตติชัยศรีสกุล รับบท พล
ปารีณา บุศยศิริ รับบท ฟ้าใส
โกสินทร์ ราชกรม รับบท เจตน์
มนตรี เจนอักษร รับบท อมร
อรอนงค์ ปัญญาวงศ์ รับบท นวล
สาวิตรี สามิภักดิ์ รับบท คุณหญิงพจนีย์
จิราวัฒน์ วชิรศรัณย์ภัทร รับบท จรัญ
มิรา โกมลวณิช รับบท พิมพ์สิริ
ณัฐนันท์ จันทรวิโรจน์ รับบท สารวัตรสุเมธ
สุพจน์ จันทร์เจริญ รับบท หมอนิธิ
ปุณิกา โยคะกุล รับบท คุณหญิงศจี
ปาจรีย์ ณ นคร รับบท แกงส้ม
ธงธง มกจ๊ก รับบท ต้มยำ
สมจิตร จงจอหอ รับบท ฉ่ำ
นักแสดงรับเชิญ

โชคชัย บุญวรเมธี รับบทเป็น ภาคิน เจ้าของฟาร์มไข่มุก คนรักใหม่ของพิมพ์สิริ
ภาณุพงศ์ วราเอกศิริ รับบทเป็น ก้องภพ คู่หมั้นของฟ้ามุ่ย
ปราย ธนาอัมพุช
ปุณยวีร์ สุขกุลวรเศรษฐ์ รับบทเป็น พิธีกรรายการแจ๋ว มาสัมภาษณ์ร้านบะหมี่เบิกฟ้า
สมาพร ชูกิจ
อภิสรา นุตยกุล
พิมพลอย ปัญจชัยโยกุล รับบท ณัฏฐา เลขาของชาคริต
สารินี ดอกกระโดน
จิราวัฒน์ ธนกิตติ์ธนานนท์
ด.ญ.นภัสธนันท์ นิมจิรวัฒน์ รับบทเป็น หลินหลิน
แหล่งข้อมูลอื่น

เรื่องย่อละครรักข้ามเส้น : Gossipstar เก็บถาวร 2013-09-17 ที่ เวย์แบ็กแมชชีน
รักข้ามเส้น ที่สยามโซน
| ไทยทีวีสีช่อง 3: ละครวันจันทร์ - ศุกร์ 18> 45 - 20.00 |
| --- | --- | --- |
| ก่อนหน้า | รักข้ามเส้น | ถัดไป |
| หลานสาวนายพล | รักข้ามเส้น | ไอ้คุณผี |
มิกูราจิมะ

| มิกูราจิมะ 御蔵島村 |
| --- | --- |
หมู่บ้าน
ท่าเรือที่มิกูราจิมะ
   ธง ตรา
ที่ตั้งของมิกูราจิมะ (เน้นสีเขียว) ในมหานครโตเกียว

มิกูราจิมะที่ตั้งในประเทศญี่ปุ่น
พิกัด: 33°53′50.4″N 139°35′45.8″E﻿ / ﻿33.897333°N 139.596056°E﻿ / 33.897333; 139.596056
ประเทศ:  ญี่ปุ่น
ภูมิภาค: คันโต
จังหวัด:  มหานครโตเกียว
กิ่งจังหวัด: มิยาเกะ
การปกครอง
 • ประเภท: เทศบาลหมู่บ้าน
 • นายกเทศมนตรี: มาซาฮิโกะ โทกูยามะ (德山 正彦)
พื้นที่
 • ทั้งหมด: 20.39 ตร.กม. (7.87 ตร.ไมล์)
ประชากร (1 มิถุนายน ค.ศ. 2024)
 • ทั้งหมด: 310 คน
 • ความหนาแน่น: 15.2 คน/ตร.กม. (39 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
รหัสท้องถิ่น: 13382-5
โทรศัพท์: 04994-8-2121
ที่อยู่ศาลาว่าการ: อาซะอิริกาเนงาซาวะ หมู่บ้านมิกูราจิมะ มหานครโตเกียว 100-1301
เว็บไซต์: www.mikurasima.jp
หมู่บ้านมิกูราจิมะ (ญี่ปุ่น: 御蔵島村; โรมาจิ: Mikurajima-mura) เป็นหมู่บ้านที่ตั้งอยู่ในกิ่งจังหวัดมิยาเกะ อยู่ในการปกครองของมหานครโตเกียว ประเทศญี่ปุ่น ณ วันที่ 1 มิถุนายน ค.ศ. 2024 หมู่บ้านนี้มีจำนวนประชากรประมาณ 310 คน มีความหนาแน่นของประชากร 15.2 คนต่อตารางกิโลเมตร มีพื้นที่ทางบกทั้งสิ้น 20.39 ตารางกิโลเมตร (7.87 ตารางไมล์)
ภูมิศาสตร์

หมู่บ้านมิกูราจิมะมีพื้นที่ครอบคลุมเกาะมิกูระ ซึ่งมีคนอาศัยอยู่ และเกาะอินัมบะ ซึ่งไม่มีคนอาศัยอยู่ เกาะมิกูระเป็นหนึ่งในกลุ่มเกาะทางตอนเหนือของหมู่เกาะอิซุ ในทะเลฟิลิปปินส์ ห่างจากโตเกียวไปทางใต้ 200 กิโลเมตร (120 ไมล์) และห่างจากเกาะมิยาเกะไปทางตะวันออกเฉียงใต้ 19 กิโลเมตร (12 ไมล์) หมู่บ้านแห่งนี้ได้รับความอบอุ่นจากกระแสน้ำคูโรชิโอะ จึงมีภูมิอากาศที่อบอุ่นกว่าและชื้นกว่าใจกลางโตเกียว
ภูมิศาสตร์ > เทศบาลข้างเคียง

มหานครโตเกียว
หมู่บ้านนีจิมะ
หมู่บ้านโคซูชิมะ
สถิติประชากร

ตามข้อมูลสำมะโนประชากรของญี่ปุ่น ประชากรของมิกูราจิมะค่อนข้างคงที่ในช่วงหลายทศวรรษที่ผ่านมา
| ปี | ประชากร | ±% |
| --- | --- | --- |
|  1980  | 225 | —     |
|  1990  | 293 | +30.2% |
|  2000  | 308 | +5.1% |
|  2010  | 348 | +13.0% |
|  2020  | 323 | −7.2% |
ประวัติศาสตร์

หมู่บ้านมิกูราจิมะจัดตั้งขึ้นเมื่อวันที่ 1 ตุลาคม ค.ศ. 1923 เมื่อหมู่เกาะอิซุถูกแบ่งเขตการปกครองออกเป็นหมู่บ้านและเมือง
เศรษฐกิจ

เศรษฐกิจของหมู่บ้านมิกูราจิมะเน้นไปที่การท่องเที่ยวตามฤดูกาลเป็นหลัก เสริมด้วยการทำอุตสาหกรรมป่าไม้และการประมงเชิงพาณิชย์ นอกจากนี้ยังมีการทำฟาร์มขนาดเล็กอีกด้วย นักท่องเที่ยวมักมาทำกิจกรรม เช่น ตกปลา และดำน้ำ ด้วยความที่เกาะนี้เข้าถึงได้ยาก จึงมีนักท่องเที่ยวน้อยกว่าเกาะอื่น ๆ ในหมู่เกาะอิซุมาก และเนื่องจากจำนวนประชากรน้อยและนักท่องเที่ยวจำนวนจำกัด ธรรมชาติจึงยังคงความบริสุทธิ์อยู่ นอกจากนี้ยังมีโรงไฟฟ้าพลังน้ำขนาดเล็กผลิตไฟฟ้าให้กับหมู่บ้าน
การขนส่ง

มิกูราจิมะไม่มีท่าเรือขนาดใหญ่ การเข้าถึงเกาะนี้ทำได้โดยการขึ้นเรือเฟอร์รีโทไกคิเซ็ง (東海汽船; Tōkai Kisen) ที่แล่นจากเกาะมิยาเกะจิมะ และมีเฮลิคอปเตอร์ไปยังเกาะฮาจิโจจิมะ อิซุโอชิมะ และมิยาเกะจิมะ
การศึกษา

หมู่บ้านมิกูราจิมะมีโรงเรียนประถมและมัธยมต้นที่สังกัดเทศบาลหมู่บ้านมิกูราจิมะ คือ โรงเรียนประถมและมัธยมต้นมิกูราจิมะ (御蔵島小中学校)
ดูเพิ่ม

หมู่เกาะอิซุ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Mikurajima, Tokyo
เว็บไซต์ทางการของหมู่บ้านมิกูราจิมะ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  อิสราเอล  สหรัฐ  ญี่ปุ่น 
วิชาการ:  CiNii
วัดเลาขวัญ

| วัดเลาขวัญ |
| --- | --- |

ที่ตั้ง: ตำบลเลาขวัญ อำเภอเลาขวัญ จังหวัดกาญจนบุรี
ประเภท: วัดราษฎร์
นิกาย: มหานิกาย
เจ้าอาวาส: พระครูผาสุกกาญจนธรรม (พระใบฎีกาสมบูรณ์ ผาสุโก)
 สถานีย่อยพระพุทธศาสนา
วัดเลาขวัญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเลาขวัญ อำเภอเลาขวัญ จังหวัดกาญจนบุรี ปัจจุบันมีพระครูผาสุกกาญจนธรรมเป็นเจ้าอาวาส มีเนื้อที่ 45 ไร่
หมู่บ้านเลาขวัญ ซึ่งมีบ้านอยู่ประมาณ 7 หลังคาเรือน ราษฎรทั้งหมดเป็นชาวจังหวัดสุพรรณบุรี ได้ทำบุญที่วัดจิกด่างซึ่งได้สร้างมาตั้งแต่สมัยทวารวดี โดยมีพระพุทธรูปปางนาคปรก ที่ประดิษฐานอยู่ในอุโบสถเป็นหลักฐาน เป็นวัดที่ร้างมานานเพราะการทำสงครามระหว่างไทยกับพม่า ต่อมามีพระภิกษุนามว่า หลวงปู่เพน เห็นว่า วัดจิกด่างได้ชำรุดทรุดโทรมและผุพังลงมาก ไม่สามารถที่จะบูรณปฏิสังขรณ์ให้ดีขึ้นได้ จึงได้ตกลงร่วมกับชาวบ้านสร้างวัดขึ้นใหม่ห่างจากวัดจิกด่างไปราว 300 เมตร และเรียกชื่อวัดสร้างใหม่นี้เช่นเดียวกับหมู่บ้าน คือ "วัดเลาขวัญ" ตั้งเป็นวัดเมื่อ พ.ศ. 2451 ได้รับพระราชทานวิสุงคามสีมาเมื่อ พ.ศ. 2513 วัดเลาขวัญเป็นวัดพัฒนาตัวอย่างปี พ.ศ. 2519 ของกรมการศาสนา กระทรวงศึกษาธิการ
ภายในวัดมีต้นศรีมหาโพธิ์จากประเทศอินเดียและต้นโพธิ์ใหญ่เรียงรายอยู่หน้าบริเวณมณฑป ภายในมณฑปมีโลงแก้วบรรจุศพพระครูกาญจนคุณาธาร (เยี่ยม สญฺหวาโจ) อดีตเจ้าอาวาสและเจ้าคณะอำเภอเลาขวัญซึ่งมรณภาพเมื่อวันที่ 31 มกราคม พ.ศ. 2542 ซึ่งสังขารไม่เน่าเปื่อย
รายนามเจ้าอาวาส

หลวงปู่เพน
หลวงปู่วัน
หลวงพ่อนาค
หลวงปู่เทียน
หลวงปู่แจ่ม
พระอาจารย์คิด
พระอาจารย์กุน
พระอาจารย์ขาว
พระอาจารย์เจ๊ก
พระอาจารย์จุย
พระอาจารย์ก๊ก
พระครูกาญจนคุณาธาร (เยี่ยม สญฺหวาโจ)
พระครูผาสุกกาญจนธรรม (พระใบฎีกาสมบูรณ์ ผาสุโก)
ล้วงลับจับเท็จ

| ล้วงลับจับเท็จ |
| --- | --- |
ประเภท: วาไรตี้เกมโชว์
สร้างโดย: เดอะ วัน เอ็นเตอร์ไพรส์
พัฒนาโดย: ถกลเกียรติ วีรวรรณ
เสนอโดย: ปีติภัทร คูตระกูล พัสกร พลบูรณ์
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 20 เทป
การผลิต
สถานที่ถ่ายทำ:  ไทย
ความยาวตอน: 75 นาที
ออกอากาศ
เครือข่าย: ช่องวัน 31  (20 สิงหาคม พ.ศ. 2560 - 10 กุมภาพันธ์ พ.ศ. 2561)
ออกอากาศ: 20 สิงหาคม พ.ศ. 2560 – 10 กุมภาพันธ์ พ.ศ. 2561
รายการ ล้วงลับจับเท็จ เป็นรายการวาไรตี้เกมโชว์ที่จะมาล้วงทุกความลับของเหล่าดาราว่าเรื่องราวเรื่องเล่าไหนของเหล่าดาราจะเป็นเรื่องจริงหรือเรื่องเท็จ โดยออกอากาศครั้งแรกทุกวันอาทิตย์ เวลา 11.00 - 12.00 น. เริ่มออกอากาศครั้งแรกวันอาทิตย์ที่ 20 สิงหาคม พ.ศ. 2560 ต่อจากซิทคอม มาวัดกันมั้ย ทาง ช่องวัน 31 ซึ่งเมื่อวันที่ 5 พฤศจิกายน - 24 ธันวาคม พ.ศ. 2560 รายการจะปรับเปลี่ยนเวลาออกอากาศเป็น 15.45 - 17.00 น. ผลิตโดย บริษัท เดอะ วัน เอ็นเตอร์ไพรส์ จำกัด ผู้ดำเนินรายการได้แก่ แบม - ปีติภัทร คูตระกูล และ ใบเฟิร์น - พัสกร พลบูรณ์ และเดือนมกราคม 2561 ขึ้นศักราชใหม่ทางสถานีได้ย้ายวันและเวลาการออกอากาศใหม่ไปเป็นทุกวันเสาร์ เวลา 17.00 - 18.00 น. เริ่มวันที่ 6 มกราคม พ.ศ. 2561 จนมาถึงเทปสุดท้ายของรายการได้ออกอากาศไปเมื่อวันที่ 10 กุมภาพันธ์ พ.ศ. 2561
พิธีกรดำเนินรายการ

ใบเฟิร์น - พัสกร พลบูรณ์
แบม - ปีติภัทร คูตระกูล
ลักษณะรายการ

ทางรายการจะมีแขกรับเชิญสัปดาห์ละ 3 คน มาร่วมเล่นเกมกับพิธีกรทั้ง 2 คน โดยมีผู้เข้าแข่งขันจากทางบ้านคนไหนสามารถจับเท็จได้ในแต่ละรอบก็จะมีสิทธิ์ลุ้นได้รับของรางวัลสุดพิเศษจากทางรายการที่ทีมงานรายการจะเปลี่ยนไปในแต่ละสัปดาห์ให้ไปเลยทันที
รูปแบบและกติการายการ ล้วงลับจับเท็จ > กติการอบที่ 1

ดาราทั้ง 3 คนจะเล่าเรื่องคนละ 1 เรื่อง ผู้เข้าแข่งขันจะต้องทายว่าเขาเล่าเรื่องจริงหรือเท็จ ถ้าทายถูกต้อง 2 จาก 3 เรื่อง รับของรางวัลจากทางรายการในแต่ละสัปดาห์ไปเลย
รูปแบบและกติการายการ ล้วงลับจับเท็จ > กติการอบที่ 2 ถึงรอบที่ 3

ผู้เข้าแข่งขันจะต้องทายให้ถูกว่า เรื่องราวที่แขกรับเชิญอีกสองท่านเล่าเกี่ยวข้องกับคู่กรณีรับเชิญนั้นเป็นเรื่องจริงหรือเท็จ ถ้าทายถูกก็รับของรางวัลจากทางรายการในแต่ละสัปดาห์ไปเลย
รูปแบบและกติการายการ ล้วงลับจับเท็จ > กติการอบที่ 4 (รอบโบนัส)

ทางรายการจะมีเรื่องราวที่เกิดขึ้นจริงของ 1 ใน 3 แขกรับเชิญ โดยแขกรับเชิญจะต้องเล่าเรื่องราวที่อ้างว่าตรงกับเรื่องราวของเรื่องพาดหัวนั้นๆ โดยผู้เข้าแข่งขันจะต้องทายว่า เรื่องราวที่พาดหัวอยู่นั้นเป็นเรื่องจริงของใคร ถ้าทายถูกก็รับรางวัลในแต่ละสัปดาห์ไปเลย
ตารางการออกอากาศ > ปี 2560

| เทปที่ | วันที่ออกอากาศ | ดารารับเชิญ | คู่กรณีรับเชิญ |
| --- | --- | --- | --- |
| 1 | 20 สิงหาคม 2560  | อคัมย์สิริ สุวรรณศุข (จั๊กจั่น) ธนทัต ชัยอรรถ (แกงส้ม) รัศมีแข ฟ้าเกื้อล้น (แข) |  |
| 2 | 27 สิงหาคม 2560 | ชัยพล จูเลี่ยน พูพาร์ต (นิว) จักรพันธ์ ตัณฑะสุวรรณะ (ก้อง) เอสเธอร์ สุปรีย์ลีลา (เอสเธอร์) |  |
| 3 | 3 กันยายน 2560 | วรรณรท สนธิไชย (วิว) อนุชิต สพันธุ์พงษ์ (โอ) ธงธง มกจ๊ก (ธง) |  |
| 4 | 10 กันยายน 2560 | เมทินี กิ่งโพยม (ลูกเกด) ปิยะ เศวตพิกุล (ก้อง) นัตยา ทองแสน (เพลงขวัญ) |  |
| 5 | 17 กันยายน 2560 | สุกฤษฎิ์ วิเศษแก้ว (บี้) กฤษกร กนกธร (ตงตง) ธัณย์สิตา สุวัชราธนากิตติ์ (ชมพู่) |  |
| 6 | 24 กันยายน 2560 | รัชวิน วงศ์วิริยะ (ก้อย) ศักดิ์สิทธิ์ แท่งทอง (แท่ง) มาดามมด | ธีมะ กาญจนไพริน (จั๊ด) |
| 7 | 5 พฤศจิกายน 2560 | เผ่าเพชร เจริญสุข (เพชร) รัฐนันท์ จรรยาจิรวงศ์ (เต๋อ) อลิสา ขุนแขวง (มะปราง) |  |
| 8 | 12 พฤศจิกายน 2560 | วรกร ศิริสรณ์ (กั้ง) จารุวัฒน์ เชี่ยวอร่าม (โดม) ณัฐภัสสร สิมะเสถียร (ดาว) |  |
| 9 | 19 พฤศจิกายน 2560 | เจษฎ์พิพัฒ ติละพรพัฒน์ (เจษ) เรวิญานันท์ ทาเกิด (เบญ) ธนัชพันธ์ บูรณาชีวาวิไล (บุ๊กโกะ) |  |
| 10 | 26 พฤศจิกายน 2560 | อัครัฐ นิมิตชัย (อัค) กุลมาศ ลิมปวุฒิวรานนท์ (ขนมจีน) อนุสรณ์ มณีเทศ (โย่ง อาร์มแชร์) |  |
| 11 | 3 ธันวาคม 2560 | กพล ทองพลับ (ป๋อง) เฉลิมพล ฑิฆัมพรธีรวงศ์ (แจ๊ค) ภรัณยู โรจนวุฒิธรรม (แทค) |  |
| 12 | 10 ธันวาคม 2560 | ศุภกรณ์ กิจสุวรรณ (ต๊อก) บดินทร์ เจริญราษฎร์ (เป้ วงมายด์) ปกฉัตร เทียมชัย (จิ๊บ) | คุณเก่ง (คู่กรณีรับเชิญของคุณต๊อก) |
| 13 | 17 ธันวาคม 2560 | ปรียาดา สิทธาไชย (แก้มบุ๋ม) ทัชชกร บุญลัภยานันท์ (ก๊อตจิ เทยเที่ยวไทย) นิธิดล ป้อมสุวรรณ (ไนกี้) |  |
| 14 | 24 ธันวาคม 2560 | ปิยา พงศ์กุลภา (กิ๊ฟซ่า) อัฐมา ชีวนิชพันธ์ (โบวี่) ยุทธนา เปื้องกลาง (ตูมตาม) |  |
ตารางการออกอากาศ > ปี 2561

| เทปที่ | วันที่ออกอากาศ | ดารารับเชิญ | คู่กรณีรับเชิญ |
| --- | --- | --- | --- |
| 15 | 6 มกราคม 2561 | แอนนา ชวนชื่น ภัณฑิลา ฟูกลิ่น (แอร์) สิตางศุ์ ปุณภพ (ปาย) |  |
| 16 | 13 มกราคม 2561 | เขมรัชต์ สุนทรนนท์ (ดีเจอ๋อง) วรินดา ดำรงผล (ดีเจดาด้า) กรวิชญ์ สูงกิจบูลย์ (จูเนียร์) |  |
| 17 | 20 มกราคม 2561 | เชษฐวุฒิ วัชรคุณ (บ๊วย) โก๊ะตี๋ อารามบอย (โก๊ะตี๋) เฟี้ยวฟ้าว สุดสวิงริงโก้ (อิมอิม) |  |
| 18 | 27 มกราคม 2561 | ภัสรนันท์ อัษฎมงคล (เบียร์ The Voice 3) มารี เบิร์นเนอร์ (มารี) สุคนธวา เกิดนิมิตร (ใหม่) |  |
| 19 | 3 กุมภาพันธ์ 2561 | ขันเงิน เนื้อนวล (ขัน ไทเทเนียม) Twopee SouthSide ณัฐวุฒิ ศรีหมอก (กอล์ฟ ฟักกลิ้งฮีโร่) |  |
| 20 | 10 กุมภาพันธ์ 2561 | มารุต ชื่นชมบูรณ์ (ดีเจอาร์ต) ณัฏฐ์ปวินท์ กุลกัลยาดี (ดีเจเจ็ม) ณัฐพงษ์ แตงเกษม (ดีเจโป้ง) |  |
ข้อมูลการเลื่อนออกอากาศและการงดออกอากาศ

วันอาทิตย์ที่ 24 กันยายน พ.ศ. 2560 รายการ ล้วงลับจับเท็จ จะออกอากาศเป็นเทปสุดท้าย ก่อนที่จะงดออกอากาศในช่วงเดือนตุลาคมเพื่อถวายความอาลัยแด่พระบาทสมเด็จพระปรมินทรมหาภูมิพลอดุลยเดช และรายการจะกลับมาออกอากาศอีกครั้งในวันอาทิตย์ที่ 5 พฤศจิกายน พ.ศ. 2560
วันอาทิตย์ที่ 3 ธันวาคม พ.ศ. 2560 รายการ ล้วงลับจับเท็จ ได้ออกอากาศการออกอากาศรายการได้จนถึงช่วงเวลา 16:40 น. เนื่องจากเวลาการออกอากาศรายการนั้นได้ทับซ้อนกันและระหว่างนั้นทางสถานีได้รับสัญญาณการถ่ายทอดสดจากโทรทัศน์รวมการเฉพาะกิจแห่งประเทศไทย (ทรท.) ดำเนินการถ่ายทอดสด สมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จพระราชดำเนินไปทรงเปิดอ่างเก็บน้ำนฤบดินทรจินดา อันเนื่องมาจากพระราชดาริ (เขื่อนห้วยโสมง) อำเภอนาดี จังหวัดปราจีนบุรี ตั้งแต่เวลา 16:45 น. จนถึงเวลา 18:00 น.
แหล่งข้อมูลอื่น

เว็บไซต์แฟนเพจรายการ  "ล้วงลับจับเท็จ"  อย่างเป็นทางการ ที่เฟซบุ๊ก
วัดเลียบราษฎร์บำรุง

| วัดเลียบราษฎร์บำรุง |
| --- | --- |


ชื่อสามัญ: วัดเลียบราษฎร์บำรุง, วัดเลียบ, วัดเลียบราชสัทธาราม
ที่ตั้ง: แขวงวงศ์สว่าง เขตบางซื่อ กรุงเทพมหานคร 10800
ประเภท: วัดราษฎร์
นิกาย: มหานิกาย
เจ้าอาวาส: พระครูสุนทรธรรมบัณฑิต (ธวัชชัย ถาวรธมฺโม)
 สถานีย่อยพระพุทธศาสนา
วัดเลียบราษฎร์บำรุง เป็นวัดราษฎร์สังกัดคณะสงฆ์มหานิกาย ตั้งอยู่ในแขวงวงศ์สว่าง เขตบางซื่อ กรุงเทพมหานคร มีที่ดินตั้งวัดเนื้อที่ 8 ไร่
วัดเลียบราษฎร์บำรุงสร้างขึ้นประมาณ พ.ศ. 2310 ในสมัยอยุธยาตอนปลาย ไม่ทราบนามและประวัติผู้สร้าง เข้าใจว่าราษฎรแถวนั้นน่าจะช่วยกันสร้าง เดิมคงมีนามว่า วัดเลียบ ครั้นต่อมามีเจ้าฟ้าเจ้าแผ่นดินหรือผู้มียศถาบรรดาศักดิ์ได้มาช่วยอุปถัมน์บำรุงวัดบ้างตามสมควร จึงได้นามว่า วัดเลียบราชสัทธาราม กาลเวลาผ่านไปเสนาสนะต่าง ๆ ได้ชำรุดทรุดโทรม ราษฎรทั่วไปจึงพร้อมใจกันบูรณปฏิสังขรณ์วัดให้เจริญรุ่งเรือง จึงได้นามว่า "วัดเลียบราษฎร์บำรุง" วัดนี้ได้รับพระราชทานวิสุงคามสีมาวันที่ 30 ธันวาคม พ.ศ. 2518 ประกอบพิธีผูกพัทธสีมาในวันที่ 9 มีนาคม พ.ศ. 2519 บริเวณวัดยังเป็นที่ตั้งของโรงเรียนประถมศึกษา ในที่ดิน 2 ไร่
อุโบสถทรงจัตุรมุขมีกำแพงแก้วโดยรอบมีซุ้มเสมาทรงจตุรมุข 8 ซุ้ม ซึ่งภายในมีพระประธานองค์ใหญ่ มีพระมหากัจจายนะ นอกจากนี้ยังมีพระพุทธรูปปางสมาธิ 2 องค์ และพระปัญจวัคคีย์ 5 พระองค์ อีกสถานที่สำคัญของวัด คือ อาคารธมมรโส สถานที่เกจิอาจารย์หลวงพ่อสร้อย ธมมรโส ซึ่งมรณะภาพไปเมื่อ พ.ศ. 2542 นอนสงบในโลงแก้วโดยสรีระร่างกายของท่านไม่เน่าเปื่อย ยังมีรูปปั้นหลวงปู่สรวง
รายนามเจ้าอาวาส

พระอธิการผาด
พระอธิการช่วย
พระครูสุคนธศีล (หอม อภินนฺโท)
พระครูสุนทรธรรมบัณฑิต
วัดศาลากุล

| วัดศาลากุล |
| --- | --- |

ชื่อสามัญ: วัดศาลากุล, วัดศาลากุน
ที่ตั้ง: เลขที่ 11 หมู่ที่ 3  ตำบลเกาะเกร็ด อำเภอปากเกร็ด จังหวัดนนทบุรี 11120
ประเภท: วัดราษฎร์
นิกาย: มหานิกาย
เจ้าอาวาส: พระสมุห์ณรงค์ชาญ กนฺตธมฺโม
 สถานีย่อยพระพุทธศาสนา
วัดศาลากุล บ้างเขียนว่า วัดศาลากุน เป็นวัดราษฎร์สังกัดคณะสงฆ์ฝ่ายมหานิกาย ถือเป็นวัดไทยวัดเดียวในตำบลเกาะเกร็ด อำเภอปากเกร็ด จังหวัดนนทบุรี วัดมีที่ดินทั้งหมด 40 ไร่ เจ้าอาวาสองค์ปัจจุบันชื่อ พระสมุห์ณรงค์ชาญ กนฺตธมฺโม